Sufrea

__** Sufrea **__
Agrigentoko (Sizilia ) sufre-kristala. Bizitzarako funtsezko elementua da eta bi aminoazidotan agertzen da, zisteinan eta metioninan. Merkataritza-ikuspuntutik, ongarriak egiteko erabiltzen da gehien bat, baina beste zenbait gai sortzeko ere erabiltzen da, hala nola, bolbora , pospoloak  , intsektizidak  eta fungizidak. Sufre elementalezko kristalak estimatuak dira mineralen bildumak egiten dituzten bildumazaleen artean, forma poliedriko distiratsu eta koloretsuak baitituzte. Ezaugarri nagusiak ** Sufrea urtzean likido gorria sortzen da. Erretzen denean, gar urdina igortzen du. Giro-tenperaturan, sufrea solido hori distiratsua da. Sufre elementalak usain ahula dauka, pospoloen antzekoa. Hidrogeno sulfuroak (H2S) eta sufre organikoak, berriz, arrautza ustelen usaina igortzen dute. Sufrea erretzean gar urdina sortzen da eta sufre dioxidoa ekoizten da. Sufrea ez da uretan disolbatzen baina karbono disulfuroan  disolbagarria da, bai eta, maila txikiagoan, beste disolbatzailea organiko ez-polar  batzuetan ere, hala nola, bentzenoan  eta toluenoan. Sufrearen oxidazio-egoera arruntenak −2, +2, +4 eta +6 dira. Sufreak konposatu egonkorrak sortzen ditu beste elementu guztiekin, gas nobleekin salbu. Egoera solidoan, sufreak koroa-formako S8 molekula ziklikoen itxura dauka. Sufre-molekularen egitura. Sufrearen kristalografia konplexua da. Baldintza espezifikoen arabera, sufre-alotropoek mota askotako kristal-egiturak eratzen dituzte. Ezagunenak S8 erronbikoak eta monoklinikoak dira. Sufrearen ezaugarri nabarmenetako bat egoera likidoan duen biskositatea da: beste likido batzuek ez bezala, biskositate handiagoa dauka 200 ºC-etik gora, tenperatura handiagotan polimeroak eratzen baititu. Sufre urtuak kolore gorri iluna dauka tenperatura horretatik gora. Tenperatura altuagoetan, ordea, biskositatea murriztu egiten da, despolimerizazio -prozesu bat gertatzen baita. Sufre urtua azkar hoztuz gero, sufre amorfo edo "plastikoa" sortzen da. X izpien kristalografia bidez egindako ikerketek erakutsi dutenez, forma amorfoak egitura helikoidala eduki dezake, begi bakoitzean zortzi atomoz osatutakoa. Forma hau metaegonkorra da giro-tenperaturan eta pixkanaka forma kristalinora bihurtzen da. Prozesu honek orduak edo egunak iraun dezake, baina nahi izanez gero, erraz kataliza daiteke.
 * Sufrea ** (sanskritoz : //sulvari//; latinez : //sulfur// edo //sulphur//) elementu kimiko bat da, **S** ikurra eta 16 zenbaki atomikoa  dituena. Naturan  oparo agertzen den ez-metal multibalentea da. Jatorrizko forman, solido hori kristalinoa da. Elementu puru gisa agertzen da, baina baita sulfuro  edo sulfato  mineral gisa ere.